পরিচালক অ্যাটলিই পারিশ্রমিক চাইছেন ১০০ কোটি!

ওয়েব ডেস্ক: শাহরুখ খানের(Sharukh Khan) ‘জওয়ান'(Jawan) ছবির মাধ্যমে বলিউডে পরিচালক হিসেবে পা রেখেছিলেন অ্যাটলি কুমার(Atlee Kumar)। ২০২৩ সালে ছবিটি মুক্তি পেয়েছিল। বক্স অফিসে(Box Office) যথেষ্ট ঝড় তুলেছিল এই ছবি। শুধু তাই নয়, পরিচালক হিসেবেও বলিউডে অ্যাটলির মূল্যায়ন অন্যভাবে করা শুরু হয়েছিল। তারপর থেকে বেশ কিছুদিন ধরে গুঞ্জন শোনা যাচ্ছিল আল্লু অর্জুনকে(Allu Arjun) নিয়ে নাকি ছবি তৈরি করতে যাচ্ছেন অ্যাটলি। এই ছবির পরিচালক হিসেবেই পারিশ্রমিক মূল্য নিয়ে তৈরি হয়েছে এক জটিলতা। কারণ পরিচালক তার পারিশ্রমিক বাড়িয়ে নতুন সমস্যার জন্ম দিয়েছেন। জানা যাচ্ছে অ্যাটলি ১০০ কোটি টাকা পারিশ্রমিক(Remuneration) চেয়েছেন এই নতুন ছবির জন্য। পরিচালক অ্যাটলির এমন চাহিদায় বিস্মৃত হয়েছেন প্রযোজকরা। অবাক হয়েছেন তারা।
এদিকে ‘পুষ্পা ২'(Pushpa 2) বক্সঅফিসে সুপারহিট হওয়ার পর আল্লু অর্জুন তার পারিশ্রমিক বাড়িয়ে দিয়েছেন। কাজেই ছবির মোট বাজেটের একটি বড় অংশ নায়ক এবং পরিচালকের জন্য খরচা হবে। সেই কারণেই প্রযোজকরা যথেষ্ট চিন্তিত। দক্ষিণী চলচ্চিত্রের কয়েকজন প্রযোজক প্রথম দিকে আগ্রহ প্রকাশ করলেও নাম ঠিক না হওয়া ছবির বাজেট বড় হওয়ায় তারা এখন আর আগের মতন আগ্রহ প্রকাশ করছেন না। বলা যায় তারা পিছিয়ে আসছেন। এত অর্থ বিনিয়োগ বেশ ঝুঁকিপূর্ণ বলে ওই সমস্ত প্রযোজকদের ধারণা। তার মধ্যেই শোনা যাচ্ছে এ বছরের মাঝামাঝি পারিশ্রমিক বিতর্ককে পিছনে ফেলে রেখে ছবির শুটিং শুরু হতে যাচ্ছে। ছবি মুক্তি পেতে পারে আগামী বছরের মাঝামাঝি।

আরও পড়ুন:অভিষেককে জড়িয়ে ধরে কানে কানে কি বললেন রেখা!

কয়েক দিন আগে বলিউড হাঙ্গামা এক প্রতিবেদনে জানায়, বলিউড অভিনেতা সালমান খানকে নিয়ে নতুন মিশন শুরু করতে যাচ্ছেন অ্যাটলি। ‘অ্যাটলি৬’(Atlee 6) বা ‘এ৬’ (A6) সিনেমায় ভিন্ন একটি জগৎ তৈরি করার পরিকল্পনা করেছেন এই পরিচালক। ৫০০ কোটি টাকার বেশি বাজেটে নির্মিত হবে সিনেমাটি। আর এতে অভিনয় করবেন সলমন খান ও রজনীকান্ত(Salman Khan and Rajinikanth)। এরই মধ্যে ভারতের এই দুই তারকার সঙ্গে কথাও বলেছেন পরিচালক অ্যাটলি কুমার।বাজেট বড় হওয়ায় এ সিনেমার কাজ নাকি থমকে গেছে। আপাতত আল্লু অর্জুনকে নিয়ে সিনেমা নির্মাণের কাজ সামনে এগিয়ে নেওয়ার পরিকল্পনা করেছেন অ্যাটলি। যদিও সিনেমাটির বাজেট নিয়ে দর-কষাকষি চলছে