শাড়ি পরে ত্রিশূল কেন হাতে নিয়েছিলেন আল্লু!

শাড়ি পরে ত্রিশূল হাতে নিয়েছিলেন কেন আল্লু অর্জুন(Allu Arjun)! ‘পুষ্পা ২'(Pushpa 2) ছবির একটি পোস্টারে আল্লুকে শাড়ি পরে ত্রিশূল হাতে দেখা গিয়েছিল। প্রিয় নায়ককে শাড়ি পরে আট ত্রিশূল হাতে দেখে ভক্তদের উচ্ছ্বাস শেষ ছিল না।
কিন্তু কেন তিনি শাড়ি পরেছিলেন, এতদিন পর তা খোলসা করলেন ‘পুষ্পা’ তারকা। এই দৃশ্য নিয়ে একাধিক প্রশ্ন মানুষের মনে জেগেছিল। মিস্টার বিতর্ক হয়েছিল এই দৃশ্য নিয়ে। সেই সঙ্গে একদল আল্লুকে দেখে প্রশংসার বন্যা বইয়ে দিয়েছিল। ছবিটির এই দৃশ্য সৌদি আরবে বাদ দিয়ে দেয়া হয়েছিল।
‘পুষ্পা: ২ দ্য রুল’ ছবিটি মূলত দক্ষিণ ভারতের। যা হিন্দি ভাষার পাশাপাশি কয়েকটি দক্ষিণ ভারতের ভাষাতেও রিলিজ করেছিল। ছবি র বক্স অফিস হিট মানুষের কাছে এখন পুরনো খবর। ছত্রে ছত্রে এই ছবিতে দক্ষিণ ভারতের সংস্কৃতি উঠে এসেছিল।
এই শাড়ি পরার দৃশ্যও তার হাত ধরেই। পরিষ্কার করে বলতে গেলে, দক্ষিণ ভারতের অন্ধ্রপ্রদেশেস ‘গঙ্গাম্মা যাত্রা’ নামের একটি ধর্মীয় অনুষ্ঠান হয়। প্রতি বছর মে মাসের প্রথম ও দ্বিতীয় সপ্তাহজুড়ে এই অনুষ্ঠান চলে। তিরুপতির বাসিন্দারা এই উৎসবে যোগ দেন।
গঙ্গাম্মা একজন দেবী, যাঁকে ভগবান শ্রী ভেঙ্কটেশ্বরের ছোট বোন হিসেবে মনে করা হয়। যাত্রার দিন দেবী গঙ্গাম্মার জন্য বিশেষ উপহার পাঠানো হয় তিরুমালা তিরুপতি থেকে। কথিত আছে, বোনের জন্য ওই দিন শাড়ি, চুড়ি, চন্দন, কুমকুমের উপহার পাঠান স্বয়ং ভগবান শ্রী ভেঙ্কটেশ্বর। এই রীতিকে বলা হয় ‘পরিসু।’
হলিউড রিপোটার্সকে দেওয়া সাক্ষাৎকারে আল্লু আর্জুন বলেন, মেলার দৃশ্য নিয়ে একটি বিষয় আছে। পরিচালক (সুকুমার) প্রথমে আমাকে বলেছিলেন, ‘আমি ভয় পেয়েছিলাম।’ হ্যাঁ, এটাই ছিল প্রথম প্রতিক্রিয়া। আমরা একটি মাচো ফটোশুট শেষ করেছিলাম। এটি দেখে পরিচালক বলেছিলেন, ‘এটি ঠিক লাগছে না।’ তারপর তিনি বললেন, ‘আমি চাই তুমি শাড়ি পরো, একজন নারীর মতো পোশাক পরো।’ এরপর আমরা স্কেচ তৈরির কাজ শুরু করলাম। তারপর আমরা এটি দেখি। তবে শুরুতে এটি নিয়ে ভয় ছিল।শাড়ি পরলেও পুরুষালি ভাব যেন না হারায় সে পরামর্শ দিয়েছিলেন পরিচালক। একজন অভিনেতা হিসেবে আমার জন্য এটি চ্যালেঞ্জিং।”