শুরু হয়ে গিয়েছে কাজ! কবে আসছে ‘পুষ্পা ৩’?

কলকাতা: পুষ্পা ফুল নয় ফায়ার…সেই আগুন সহজে থামবে না। ‘পুষ্পা ২’ প্রেক্ষাগৃহে মুক্তির পরেই আল্লু অর্জুন যা আয় করেছে তা ভারতীয় বক্সঅফিসে রেকর্ড। পুষ্পা-‘পুষ্পা ২’ এর সাফল্যের পর বক্স অফিস কাঁপাতে আসছে ‘পুষ্পা ৩’ (Pushpa 3)। ভারতীয় ছবির ইতিহাসে অন্যতম সফল ছবিগুলোর মধ্যে এটি একটি। পুষ্পা রাজ নিয়ে দর্শকদের কবে বড় পর্দায় ফিরবে পুষ্পা রাজ জানালেন পরিচালক সুকুমার।

আরও পড়ুন: অ্যামি জ্যাকসনের কোল আলো করে এলো দ্বিতীয় সন্তান

পুষ্পা’, দক্ষিণী সিনেমায় অন্যতম সফল প্রজেক্ট। আল্লু অর্জুনকে (Allu Arjun) রাতারাতি এই ছবি প্যান ইন্ডিয়া স্টার তৈরি করে দিয়েছে এই ছবি। বক্স অফিসে ব্যাপক সাড়া জাগিয়েছে এই ছবি। গোটা দেশ জুড়ে পুষ্পা জ্বরে কাবু। যে ছবির পিছনে ইতিমধ্যেই ৬ বছরের বেশি সময় ব্যয় করেছে গোটা টিম। পরিচালক সুকুমার এই ছবিকে যেভাবে তৈরি করেছেন,তাতে ‘পুষ্পা ৩’ যে রাতারাতি তৈরি করা সম্ভবপর হবে না, তা জানাই ছিল। এবার পালা পুষ্পা ৩ ছবির। ইতিমধ্যেই শুরু হয়েছে ছবির চিত্রনাট্য লেখার কাজ। যদিও পরিচালক এখন এই ছবি থেকে কিছুটা বিরতি নিয়েছেন। পুষ্পা ২’ ছবির শেষেই স্পষ্ট ইঙ্গিত ছিল আসতে চলেছে ‘পুষ্পা ৩’। তবে এখনই নয়। পরিচালক সুকুমার জানান, এখন চিত্রনাট্যের কাজ চলছে। দুই বছর পর এই ছবির কাজ পুরো দমে শুরু হবে।