আল্লু অর্জুনকে নিয়ে আকাশছোঁয়া বাজেটের ছবি তৈরি করবেন অ্যাটলি

ওয়েব ডেস্ক: বেশ কিছুদিন ধরেই শোনা যাচ্ছিল ‘দেশি গার্ল’ প্রিয়াঙ্কা চোপড়া জোনাস(Deshi Girl Priyanka Chopra Jonas) বলিউডের পর্দায় ফেটে চলেছেন। অভিনেতা মহেশ বাবুর(Mahesh Babu) বিপরীতে এস এস রাজামৌলি(S S Rajamouli) পরিচালিত যথেষ্ট বিগ বাজেট অ্যাকশন অ্যাডভেঞ্চার ছবি ‘এসএস আরএমবি'(SSRMB)তে নাকি দেখা যাবে। এদিকে আর এক জনপ্রিয় দক্ষিণী সুপারস্টার তথা ‘পুষ্পা’ খ্যাত আল্লু অর্জুন(‘Pushpa’ famous Allu Arjun)
নাকি জুটি বাঁধতে চলেছেন পরিচালক অ্যাটলির(Atlee Kumar) সঙ্গে। ছবির নাম ‘এএ ২২/এ৬'(AA 22xA6)। এই ছবিতেও প্রধান নায়িকা হিসেবে প্রিয়াঙ্কা চোপড়ার নাম উঠে আসছে। এই ছবিতে প্রিয়াঙ্কার যোগদান নিয়ে বিতর্ক থাকলেও গুঞ্জন শোনা যাচ্ছে যে এই প্রজেক্ট থেকে প্রিয়াঙ্কাকে সরিয়ে দেওয়া হয়েছে। অন্যদিকে শোনা যাচ্ছে অ্যাটলির চিত্রনাট্য নাকি ‘পিগি চপস’কে খুব একটা আকর্ষণ করেনি।

আরও পড়ুন:‘কৃষ ৪’ এ নায়ক-খলনায়ক সবই হৃতিক! সঙ্গী একগুচ্ছ বলি নায়িকা!

প্রিয়াঙ্কা চোপড়া এই ছবিতে না করলেও ছবির আকর্ষণ অন্য জায়গায়। প্রথমত ‘পুষ্পা’ তারকা আল্লু অর্জুন ও পরিচালক অ্যাটলি কুমারের এই ছবির বাজেট আকাশ ছোঁয়া। বলিউড বাদশা শাহরুখ খানের সঙ্গে জওয়ান ছবির পরিচালনা করার পর বলিউডে অ্যাটলি কুমার এখন যথেষ্ট জনপ্রিয় পরিচালক।
সূত্রের খবর আল্লু অর্জুনকে নিয়ে ‘এএ ২২xএ৬’ ছবির জন্য এলাহি আয়োজন করছেন পরিচালক অ্যাটলি কুমার। শোনা যাচ্ছে এই আল্লু অর্জুন-অ্যাটলির সাইন্স ফিকশন-অ্যাকশন ঘরানার এই ছবির বাজেট নাকি ৮০০ কোটি টাকা। আল্লু অর্জুন সোশ্যাল মিডিয়ায় এই ছবির খবর নিজেই প্রকাশ করেছেন।

এটি প্রযোজনা করছে সান পিকচার্স।চেন্নাইয়ে অবস্থিত সান পিকচার্সের অফিসে উপস্থিত হন আল্লু অর্জুন ও অ্যাটলি কুমার। সেখানে প্রযোজক কালানিথি মারনের সঙ্গে সাক্ষাৎ করেন এবং আলোচনা করেন তারা।

ভিডিওর এক অংশে মার্কিন যুক্তরাষ্ট্রের লস অ্যাঞ্জেলেসে অবস্থিত একটি ভিএফএক্স স্টুডিওতে হাজির হন আল্লু অর্জুন-অ্যাটলি। স্টুডিওতে রাখা মাস্ক, গিয়ার ট্রাই করতে দেখা যায় আল্লু অর্জুনকে। নিজের ব্যক্তিত্বের থ্রি-ডি ক্যারেক্টারকে পর্দায় দেখানোর প্রক্রিয়াও পরীক্ষা করেন।
এসময় সেখানে হলিউডের কয়েকজন বিখ্যাত টেকনিশিয়ানের সঙ্গে আলোচনা করেন আল্লু-অ্যাটলি। তাদের মধ্যে রয়েছেন আয়রনহেড স্টুডিওর সিইও এবং আর্ট ডিরেক্টর জোস ফার্নান্দেজ। ‘স্পাইডার-ম্যান: হোমকামিং’, ‘ক্যাপ্টেন আমেরিকা: সিভিল ওয়ার’, ‘অ্যাভেঞ্জার্স: এজ অব আল্ট্রোন’-এর মতো সিনেমায় কাজ করেছেন তিনি।

তা ছাড়াও দেখা যায় ‘আয়রন ম্যান টু’, ‘ট্রান্সফরমারস: রাইজ অব দ্য বিটস’-এর মতো সিনেমার ভিএফএক্স গুরু জেমস ম্যাডিগানকে! ‘এএ২২×এ৬’ সিনেমার চিত্রনাট্য পড়ে বিস্মিত তিনি। জেমস বলেন— “চিত্রনাট্য পড়ে এখনো মাথা ঘুরছে।” স্পেকট্রাল মোশনের আর্ট ডিরেক্টর মাইক এলিজালদের সিনেমাটির গল্প প্রসঙ্গে বলেন— “এরকম কিছু কখনো পড়িনি। এটা আমার স্বপ্নের প্রজেক্ট।” এলাহি আয়োজনের জন্য প্রয়োজন অর্থ। তা হলে কত টাকা বাজেট নিয়ে মাঠে নেমেছেন নির্মাতারা?
শুটিংয়ের জন্য ব্যয় হবে ১০০ কোটি টাকা, ভিএফএক্সে (ভিজ্যুয়াল ইফেক্ট) খরচ হবে ১০০ কোটি টাকা।
সিনেমাটিতে অভিনয়ের জন্য আল্লু অর্জুন পারিশ্রমিক নেবেন ৭৫ কোটি টাকা। পাশাপাশি সিনেমাটির ১৫ শতাংশ লভ্যাংশ পাবেন এই তারকা। পরিচালক অ্যাটলি কুমার পারিশ্রমিক নেবেন ৫০ কোটি টাকা। যার মাধ্যমে ভারতীয় পরিচালকদের পারিশ্রমিকের রেকর্ড ভেঙে দিলেন তিনি।