আল্লুর অ্যাকশনে মুগ্ধ হলিউড

ওয়েব ডেস্ক: ‘পুষ্পা ২’ (Pushpa 2) মুক্তি পাওয়ার পর আল্লু আর্জুন (Allu Arjun) ম্যাজিকে ভারতীয় দর্শকরা গা ভাসিয়েছে। এবার হলিউড ও আল্লু অর্জুনের অ্যাকশন দৃশ্য যথেষ্ট প্রশংসা কুড়োল। এমনকি হলিউড ছবির সঙ্গে তুলনা করা হয়েছে। অতি সম্প্রতি ওটিটি প্ল্যাটফর্মে ছবিটির আনকাট ভার্সন মুক্তি পেয়েছে। তারপরই আল্লু অভিনীত একটি দৃশ্য যথেষ্ট ভাইরাল হয়েছে। ছবির একটি অ্যাকশন দৃশ্যে আল্লুকে শাড়ি পরে উড়ে উড়ে শত্রুদের মারতে দেখা যায়। জনৈক মার্কিন দর্শক এই দৃশ্য পোস্ট করলে আমেরিকার দর্শকদের থেকে মিশ্র প্রতিক্রিয়া পাওয়া যায়। একজন লিখেছেন, ‘এটা হলিউড কখনও করতে পারবে না।’ অন্য একজন লিখেছেন, ‘মার্বেলের এই ক্রিয়েটিভিটি নেই, ওদের বাজেট থাকা সত্ত্বেও’। অনেকে আবার মজাও করেছেন। লিখেছেন, ‘ডানা ছাড়া অত উঁচুতে কিভাবে উড়ছে, সুপারহিরো নাকি!’  দেশের সীমানা ছাড়িয়ে এবার বিদেশের মাটিতেও আল্লু ম্যাজিক নজর কাড়তে শুরু করেছে। কিন্তু বিতর্ক তাকে যেন কিছুতেই পিছু ছাড়ছে না।

আরও পড়ুন: ফের বড় পর্দায় ফিরতে চলেছে সনম তেরি কসম

প্রসঙ্গত, হায়দ্রাবাদে ‘পুষ্পা ২’ছবির প্রিমিয়ারে কত পৃষ্ঠ হয়ে মারা গিয়েছিলেন এক মহিলা। আর সেই মৃত্যুকে কেন্দ্র করে গোটা দেশে বিতরকের ঝড় উঠেছিল। মোটা টাকার ক্ষতিপূরণ দিয়েও সেই বিতর্কে ইতি টানা যায়নি। গ্রেফতার হয়ে এক রাত জেলে কাটাতে হয়েছিল দক্ষিণী সুপারস্টার আল্লু অর্জুনকে। সারারাত মেঝেতে শুয়েই নাকি তাকে কাটাতে হয়েছে। নিরাপত্তার ঘেরাটোপ রাখা হয়েছিল জেলের বাইরে। আল্লু অবশ্য বলেছিলেন, এই দুর্ঘটনার সঙ্গে আমার কোনভাবেই সরাসরি কোন যোগসূত্র নেই।

গণমাধ্যমে আল্লুকে নিয়ে বিতর্কের ঝড় উঠেছিল। তাঁকে কেন্দ্র করে সোশ্যাল মিডিয়ায় ছড়াতে শুরু করেছিল নানান ভুয়া খবর। আর সেসব আটকাতেই এবার আলুর নতুন পদক্ষেপ। সোশ্যাল মিডিয়ায় একটি লম্বা পোস্টে তিনি লিখেছেন এবার থেকে তার সম্পর্কে যাবতীয় তথ্যাদি সংবাদ মাধ্যমকে দেবেন তাঁর মুখপাত্রই। তার আগামী ছবি ‘ত্রিবিক্রম শ্রীনিবাস’ শুরুর আগে এমনটাই জানালেন আল্লু।