প্রভাসকে পিছনে ফেলে আল্লুর ‘পুষ্পা ২’ সর্বোচ্চ আয় করল

বক্স অফিসের নিরিখে এবার ‘বাহুবলি২’ ছবিটির রেকর্ড ভেঙে দিল ‘পুষ্পা ২’। পুষ্পা ২ ছবিটি ৫ ডিসেম্বর বক্স অফিসে মুক্তি পেয়েছিল। বিগত ৩২ দিনের মধ্যে বিশ্বজুড়ে বক্স অফিসে আলুর এই ছবি ১৩৩৮ কোটি টাকা আয় করে ফেলেছে। এই ছবিতে আলুর পাশাপাশি চমকে দিয়েছে রাশমিকা মান্দানা ও ফাহাদ। এপর্যন্ত এস এস রাজা মৌলিক ছবি ‘বাহুবলী ২’ ভারতের সর্বোচ্চ আয় করা ছবি হিসেবে স্বীকৃতি পেয়েছিল। কিন্তু এখন ‘পুষ্পা ২’ টপকে গেল। প্রসঙ্গত গত আট বছর ধরে এই জায়গা ধরে রেখেছিল প্রভাস, রানা দাগ্গুবতী ও অনুস্কা শেট্টি অভিনীত ‘বাহুবলি ২’ ছবিটি।
পুষ্পা টিমের তরফে এদিন এক্স হ্যান্ডেল অর্থাৎ যা আগে টুইটার নামে পরিচিত ছিল সেখানে লেখা হয় যে এই ছবিটি বিশ্বজুড়ে বক্স অফিসে ১৮৩১ কোটি টাকা আয় করেছে ৩২ দিনে। লেখা হয়, ‘পুষ্পা ২ দ্য রুল এখন ভারতীয় সিনেমার ইন্ডাস্ট্রি হিট। ভারতীয় কোনও ছবির মধ্যে সর্বোচ্চ আয় এখন এই ছবিটির। ৩২ দিনেই বিশ্বজুড়ে এই ছবি ১৮৩১ কোটি টাকা আয় করে ফেলেছে।’
প্রসঙ্গত,আমির খান অভিনীত দঙ্গল ছবিটি ভারতে মাত্র ৫৩৫ কোটি টাকা আয় করলেও, বিশ্বজুড়ে সেই ছবি ২০০০ কোটি টাকার ব্যবসা করেছিল। এখন এটাই দেখার পালা যে পুষ্পা ২ সেই রেকর্ড ভাঙতে পারে কিনা।