প্রেমের সপ্তাহে কার জন্য আবেগে ভাসলেন অল্লু অর্জুন!

ওয়েব ডেস্ক: ‘পুষ্পা’ সুপারস্টার অল্লু অর্জুন (Allu Arjun) প্রেমের সপ্তাহে লিখেছেন, ‘তুমি আমার আবেগ… আমি তোমার গুণমুগ্ধ…’। অল্লুর ভক্তরা তা শুনে যথেষ্ট থ্রিল্ড। কিন্তু কে সে! যাকে উদ্দেশ্য করে সুপারস্টার এমন লিখলেন! সে কি কোন নারী না অন্য কেউ!

‘পুষ্পা ২ :দ্য রুল’ অল্লু অর্জুনকে ভারতীয় ছবির ক্ষেত্রে জনপ্রিয়তার দৌড়ে অনেকটাই এগিয়ে নিয়ে গেছে। তারা এই ছবি কম সময়ের মধ্যে সর্বপ্রথম ১০০০ কোটি টাকার ব্যবসা করেছে। ভারতীয় ছবির বক্সঅফিসে তা সত্যি বিস্ময়। সেই সঙ্গে এই ছবির জনপ্রিয়তার কারণে তাঁকে এক রাত জেলেও থাকতে হয়েছে। ছবির প্রিমিয়ারে তাকে দেখতে গিয়ে পদপিষ্ট হয়ে এক মহিলার মৃত্যু ঘটে আর সেই কারণেই তাকে গ্রেফতার করা হয়েছিল। যা নিয়ে বিভিন্ন মহলের বিতর্কে জড়িয়ে গিয়েছিলেন সুপারস্টার। তাতে অবশ্য তার জনপ্রিয়তায় কোন ভাটা পড়েনি। দর্শকদের প্রশংসা ভালোবাসা অর্থাৎ অনুরাগীদের উন্মাদনা বারবার প্রমাণ করেছে অল্লু সুপারস্টার। আবার প্রমাণ হয়েছে যে দর্শকই তারকা তৈরি করে।

আরও পড়ুন: বেঙ্গালুরু কনসার্টে শিল্পা রাওয়ের সঙ্গে মঞ্চ মাতালেন এড শিরান

সেই অল্লু তাহলে কার গুণমুগ্ধ ভক্ত! অল্লু কাকে উদ্দেশ্য করে বলেছেন ‘তুমি আমার আবেগ’। অল্লু নিজেই তা খোলসা করেছেন। দক্ষিণী এই সুপারস্টার নায়ক জানিয়েছেন যে পুষ্পা ২ পরিচালক সুকুমারের ফ্যান তিনি। পর্দায় তার পারফরমেন্সের বেশিরভাগ কৃতিত্বই পরিচালক সুকুমারের। আসলে তিনি অর্থাৎ পরিচালক হলেন ক্যাপ্টেন অফ দ্য শিপ। পরিচালক আসলে দর্শকদের মন বুঝতে পারেন। তাই ছবি সাফল্য পেলে তার কৃতিত্ব ছবির পরিচালকেরই। তাই তিনি সুকুমারের ভক্ত। সুকুমারকে কৃতজ্ঞতা জানিয়ে তিনি লিখেছেন ধন্যবাদ সুকুমার আমাদের গর্বিত করার জন্য। তুমি শুধু আমার পরিচালক নও,আমার কাছে আবেগও।