মেগা বাজেটের তিন ছবি মুক্তির অপেক্ষায়

ওয়েব ডেস্ক: যত দিন যাচ্ছে ততই যেন দক্ষিণে চলচ্চিত্রে বলিউড দর্শকদের আকর্ষণ বাড়ছে। গল্পের আকর্ষণ ছাড়াও বলিউড অভিনেতারা এখন বেশি করে দক্ষিণী ছবিতে কাজ করার আগ্রহ দেখাচ্ছেন। তার ফলে ছবি নির্মাণে অর্থ বিনিয়োগ আরো বেশি হওয়ার কারণে তা যেন নতুন মাত্রা যোগ করছে। অতীতের ছবির বিনিয়োগকে টপকে যাওয়ার প্রতিযোগিতা শুরু হয়েছে। সম্প্রতি তিনটি এমন আকাশছোঁয়া বাজেটের ছবি মুক্তির অপেক্ষায় রয়েছে। যেগুলি নিয়ে দর্শকদেরও উৎসাহের শেষ নেই। এগুলির মধ্যে রয়েছে ‘এসএসএমবি ২৯’, ‘রামায়ণ’, এএ ২২xএ৬ ।
‘পুষ্পা’ তারকা আল্লু অর্জুনকে নিয়ে পরিচালক অ্যাটলি কুমারের বড় বাজেটের সিনেমা নির্মাণের ফিসফাস দীর্ঘ দিন উড়েছে। কয়েক দিন আগে সব জল্পনা-কল্পনার অবসান ঘটিয়ে নতুন যাত্রার আনুষ্ঠানিক ঘোষণা দিয়েছেন আল্লু অর্জুন।
আল্লু অর্জুন-অ্যাটলির সিনেমার বাজেট ধরা হয়েছে ৮০০ কোটি টাকা এই বাজেট থেকে শুটিংয়ের জন্য ব্যয় হবে ২০০ কোটি টাকা, ভিএফএক্সে (ভিজ্যুয়াল ইফেক্ট) খরচ হবে ২৫০ কোটি টাকা। সিনেমাটিতে অভিনয়ের জন্য আল্লু অর্জুন পারিশ্রমিক নেবেন ১৭৫ কোটি টাকা।

আরও পড়ুন:মিশরীয় মডেলের প্রেমে হাবুডুবু হানি

আপাতত সিনেমাটির নাম রাখা হয়েছে— ‘এএ২২×এ৬’। আল্লু অর্জুনকে নিয়ে এলাহি আয়োজন করছেন অ্যাটলি কুমার। শোনা যাচ্ছে, সাইন্স ফিকশন-অ্যাকশন ঘরানার সিনেমা হবে এটি। এতে আল্লু অর্জুনের বিপরীতে কে অভিনয় করবেন তা এখনো চূড়ান্ত হয়নি।
পরিচালক অ্যাটলি কুমার পারিশ্রমিক নেবেন ১০০ কোটি টাকা। যার মাধ্যমে ভারতীয় পরিচালকদের পারিশ্রমিকের রেকর্ড ভেঙে দিলেন তিনি। আগামী আগস্টে ‍সিনেমাটির শুটিং শুরুর কথা রয়েছে।

অন্যদিকে, ‘প্রিন্স অব টলিউড’খ্যাত জনপ্রিয় অভিনেতা মহেশ বাবু। এসএস রাজামৌলির বহুল প্রতীক্ষিত সিনেমায় দেখা যাবে তাকে। আপাতত সিনেমাটির নাম রেখেছেন ‘এসএসএমবি২৯’। এতে মহেশ বাবুর বিপরীতে অভিনয় করছেন প্রিয়াঙ্কা চোপড়া। এটি একটি আন্তর্জাতিক অ্যাডভেঞ্চার সিনেমা হতে যাচ্ছে। ১ হাজার কোটি টাকার বেশি বাজেটে নির্মিত হচ্ছে সিনেমাটি। ভারতের সবচেয়ে বেশি বাজেটে নির্মিত সিনেমার একটি হতে যাচ্ছে এটি। আর এ সিনেমার জন্য মহেশবাবু ১২৫ কোটি টাকা পারিশ্রমিক নেবেন। সবকিছু ঠিক থাকলে ২০২৭ সালে সিনেমাটি মুক্তির কথা রয়েছে।

পৌরাণিক গল্প নিয়ে পরিচালক নীতেশ তিওয়ারি নির্মাণ করছেন ‘রামায়ণ’ সিনেমা। এতে রামের ভূমিকায় অভিনয় করছেন রণবীর কাপুর। আর সীতা চরিত্র রূপায়ন করছেন দক্ষিণী সিনেমার দর্শকপ্রিয় অভিনেত্রী সাই পল্লবী। এরই মধ্যে ‘রামায়ণ’ সিনেমায় সাই পল্লবী ও রণবীর কাপুরের বেশ কিছু লুক প্রকাশ্যে এসেছে। লুক প্রকাশের পর আলোচনা-সমালোচনাও কম হয়নি। সিনেমাটির বাজেট নিয়েও জোরালো চর্চা হয়েছে। সিনেমাটির বাজেট ধরা হয়েছে ৯০০ কোটি টাকা। দুই ভাগে মুক্তি পাবে সিনেমাটি। ২০২৬ সালের দিওয়ালিতে মুক্তি পাবে প্রথম পার্ট, পরের বছর মুক্তির কথা রয়েছে দ্বিতীয় পার্টের। এটি প্রযোজনা করছেন আল্লু অরবিন্দ, মধু মান্টেনা আর নমিত মালহোত্রা।