‘দক্ষিণের অভিনেতারা টেকনিশিয়ানদের অনেক বেশি সম্মান করেন’, মাস্টারজি

ওয়েব ডেস্ক: বলিউড ছবিতে গণেশ আচারিয়া(Ganesh Acharya) বিশেষত কোরিওগ্রাফির(Choriographer) ক্ষেত্রে একটি অত্যন্ত জনপ্রিয় নাম। বলিউড অভিনেতারা তার কাছে নতুন ধরনের নানান স্টেপ শিখে পর্দায় তা করে দেখিয়েছেন। বলিউডে গণেশের কেরিয়ার যথেষ্ট দীর্ঘ। শুধু বলিউড নয় এমন কিন্তু দক্ষিণের ছবিতেও তিনি যথেষ্ট সফলভাবে কোরিওগ্রাফির কাজ করেছেন।
দক্ষিণী অভিনেতাদের সম্পর্কে বলতে গিয়ে গনেশ আচারিয়া বলেছেন তারা বলিউডের তুলনায় টেকনিশিয়ানদের অনেক বেশি সম্মান দেন। এক পডকাস্ট অনুষ্ঠানে বলিউড বনাম দক্ষিণের বিতর্ককে যথেষ্ট উস্কে দিয়েছেন। ওই অনুষ্ঠানে গণেশ জানিয়েছেন যে ‘পুষ্পা'(Pushpa) ছবিটি মুক্তির পর আলু অর্জুন(Allu Arjun) তাঁকে নিজে ফোন করেছিলেন এবং ছবির সাফল্যে অবদান রাখার জন্য ধন্যবাদ জানিয়েছেন। প্রবীণ এই কোরিওগ্রাফার আরও বলেছেন যে তিনি এতদিন বলিউডে কাজ করছেন কিন্তু অভিনেতাদের কাছ থেকে এত প্রশংসা কখনো পাননি। দক্ষিণের অভিনেতারা টেকনিশিয়ানদের অনেক বেশি সম্মান করেন। বলিউডে টেকনিশিয়ানদের কঠোর পরিশ্রমকে অবহেলা করা হয়। তারকাদের অহংকারকে অনেক বেশি মর্যাদা দেওয়া হয়। শেষ মুহূর্তে তাদের ইচ্ছে অনুযায়ী অনেক কিছু পরিবর্তন করা হয়।

আরও পড়ুন:শ্যুটিং শেষে প্রবল ক্ষুব্ধ রাজামৌলি

আমি অনেক বড় বড় পরিচালক প্রযোজককে দেখেছি তারা তারকাদের পিছনে অনেক প্রতিশ্রুতি দেন কিন্তু তারকারা সামনে এসে দাঁড়ালে তারা সম্পূর্ণ চুপ করে যান। একজন কোরিওগ্রাফার যে কতখানি চিন্তা ভাবনা করে একটি গানের কোরিওগ্রাফি করেন সেই প্রচেষ্টাকে পাত্তাই দেওয়া হয় না। দক্ষিণী ছবির ক্ষেত্রে এটা হয় না। বলিউডে মানুষকে বল একজন তারকার প্রশংসা করেন কিন্তু একজন পরিচালক কিংবা কোরিওগ্রাফার বা টেকনিশিয়ানদের প্রচেষ্টা তারা দেখতে পান না।
পুরস্কারপ্রাপ্ত কোরিওগ্রাফার গণেশ বলেন যে ‘পুষ্পা ২ ‘(Pushpa 2)এর গানের কোরিওগ্রাফি করার পর আল্লু অর্জুন তাঁকে ফোন করে বলেন ‘মাস্টারজি আপ কে ওয়াজাহ সে হুয়া।’ শুধু তাই নয়, ‘তিনি ‘পুষ্পা’র সাফল্যের পার্টিতে আমাকে হায়দ্রাবাদে আমন্ত্রণ জানিয়েছিলেন। এটা কোন মদ্যপান কিংবা নাচের পার্টি ছিল না। একটি মঞ্চে টেকনিশিয়ানদের পুরস্কার দেওয়া হয়েছিল।’
গণেশ আচারিয়া আরো জানান তিনি হিন্দি চলচ্চিত্র শিল্পকে কোনরকম অবমূল্যায়ন করছেন না তবে কয়েকজন মানুষ টেকনিশিয়ানদের কাজের ক্ষেত্রে অত্যন্ত খারাপ পরিবেশ তৈরি করেছেন।’